Publication: Magyar Közlöny
Issue: MK-2011-78 (Year: 2011, Number: 78)
Era: contemporary
Section: 7. melléklet a 118/2011. (VII. 11.) Korm. rendelethez
Paragraph Index: 1371

c) a telephely környezetében a népsûrûség és a lakosság megoszlása, a telephely környezetének olyan sajátosságai, amelyek a kibocsátások következményeit és a baleset-elhárítási intézkedések végrehajthatóságát befolyásolják. 7.2.1.0400. A vizsgálatok tárgyát képezõ események, a telephely és a környezeti jellemzõk meghatározása, értékelése során a vizsgálati terület kijelölésének megfelelõségét igazolni kell. 7.2.1.0500. A telephely vizsgálata és értékelése során a további vizsgálatból, és a tervezési alapból is kizárhatók azok a lehetséges veszélyeztetõ tényezõk, amelyek távolsága a telephelytõl akkora, hogy a veszélyeztetõ tényezõ által okozott, a nukleáris létesítményt érõ hatás, a veszélyeztetõ tényezõ és a telephely közötti távolságon bekövetkezett csökkenés figyelembevételével, mûszaki megfontolás, tapasztalat, normatív határérték vagy a nukleáris létesítmény sérülékenységének elemzése alapján semleges vagy elviselhetõ a nukleáris biztonsági funkciók és a nukleáris létesítmény területén tartózkodó személyek számára. 7.2.1.0600. A telephely vizsgálata és értékelése során a további vizsgálatból, és a tervezési alapból is kizárhatók azok az események, amelyek bekövetkezésének éves gyakorisága, vagy a jelenség valamilyen mennyiségi jellemzõjére vonatkoztatott éves meghaladási valószínûsége kisebb a jogszabályban az adott nukleáris létesítménytípusra elõírt értéknél. 7.2.1.0700. A telephelyvizsgálat során jellemezni kell azokat a telephelyi eseményeket és körülményeket is, amelyek egyszeri hatása mûszaki megfontolás vagy elemzés alapján elhanyagolható, de gyakorisága folytán hozzájárulhat a nukleáris létesítmény nukleáris biztonságra gyakorolt kockázatához. 7.2.1.0800. A külsõ események, körülmények leírására és prognosztizálására a telephely és környezete sajátosságaihoz illesztett, a tudomány aktuális szintjének megfelelõ módszereket és bevált technikai eszközöket kell alkalmazni. 7.2.1.0900. A nukleáris létesítmény külsõ veszélyeztetettségének meghatározása és értékelése alapulhat mûszaki megfontolásokon, determinisztikus és valószínûségi biztonsági elemzéseken. 7.2.1.1000. Össze kell gyûjteni a lényeges természeti jelenségek, ember okozta események elõfordulására és súlyosságára vonatkozó történeti adatokat és vizsgálati eredményeket, és gondosan elemezni kell azokat megbízhatóság, pontosság és teljesség szempontjából. 7.2.1.1100. Amennyiben a telephelyi jellemzõk elõírás szerinti meghatározásához arra szükség van, a rendelkezésre álló történelmi és mûszeres adatok összegyûjtése, felhasználásamellett, célzott vizsgálatokatkell végezni a természeti jelenségek, ember okozta események elõfordulásának, jellemzõinek megállapítására. Ezeket a vizsgálatokat az adott szakterület szakmai normái és ellenõrzött, bevált gyakorlata szerint kell végezni, ha arra speciális nukleáris biztonsági követelményeket a jogszabályok nem fogalmaznak meg. 7.2.1.1200. A külsõ események, körülmények vizsgálatánál lehet egyszerû eljárásokat alkalmazni, például szakirodalmi forrásokat használni célzott vizsgálat helyett, ha az eredmény konzervatív, burkoló volta igazolható. 7.2.1.1300. A természeti jelenségeket és körülményeket, valamint a telephely környezetében folyó emberi tevékenységeket a nukleáris biztonságra gyakorolt hatásuk szerint, a lehetséges nukleáris létesítmény típusok konstrukciójával összefüggésben is vizsgálni kell. A vizsgálat megállapításainak eredményeit felül kell vizsgálni, miután a nukleáris létesítmény terve és nukleáris biztonsági jellemzõi véglegessé válnak. 7.2.1.1400. A kiválasztott telephely akkor elfogadható, ha vannak bevált, kipróbált mûszaki megoldások arra, hogy a telephelyre jellemzõ események és körülmények a vonatkozó nukleáris biztonsági kritériumok teljesítése mellett az ésszerûen elérhetõ legalacsonyabb szintû kockázatot jelentsenek a nukleáris létesítmény és az adott telephely környezetében élõ lakosság számára. A telephely vizsgálata és az alkalmasság értékelése során feltárt sajátosságokat, amelyek mûszaki intézkedéseket igényelnek, a tervezésnél figyelembe kell venni. A telephelyi veszélyekkel szembeni védelem megfelelõ voltát felül kell vizsgálni, miután a nukleáris létesítmény terve és nukleáris biztonsági jellemzõi véglegessé válnak. 7.2.1.1500. A kockázat elfogadhatóan alacsony szintje biztosítható megfelelõ tervezéssel, a telephely védelmével, így különösen árvízvédelmi gátak építésével és adminisztratív intézkedésekkel. Ezek közül a tervezési és a telephelyvédelmi intézkedéseket kell elõnyben részesíteni. 7.2.1.1600. A telephelyi veszélyeket aszerint kell differenciálni, hogy a veszély azonnali hatást vált ki, és nincs mód a monitorozásra vagy elõjelzésre, vagy a nukleáris veszélyhelyzet kifejlõdése monitorozásra és intézkedésre ad lehetõséget. 7.2.1.1700. A telephely védelmét szolgáló mûszaki és adminisztratív intézkedések alkalmazása esetén igazolni kell, hogy az adott intézkedések eredményeként a telephely elfogadható, az intézkedések kizárják a telephelyet alkalmatlanná tevõ veszélyeket. A védelem megfelelõ voltát teljes körûen a létesítési engedélyezési eljárásban kell igazolni. 7.2.1.1800. A telephelyi események értékelésénél figyelembe kell venni az események és a telephelyi környezeti viszonyok együttes fennállásának vagy ok-okozati bekövetkezésének lehetõségét és hatását. A különbözõ külsõ események, körülmények egyidejû bekövetkezésének értékelésénél konzekvensen alkalmazni kell az egyes események valószínûségi szûrésére vonatkozó kritériumot. 7.2.1.1900. A telephely megfelelõségének értékelésénél figyelembe kell venni a nukleáris létesítmény anyagforgalmának szállítási és tárolási biztonságát is. A követelmény teljesülését teljes körûen a létesítési engedélyezési eljárásban kell igazolni. 7.2.1.2000. A nukleáris létesítmények tervezése, nukleáris biztonsági elemzése szempontjából releváns természeti és ember okozta események, körülmények rendkívüli kis gyakorisága miatt értékelni kell a hasonló telephelyeket és nukleáris létesítményeket érintõ szélsõséges természeti körülményeket és eseményeket. 7.2.1.2100. A telephelyvizsgálat tervszerû és a követelményeknek megfelelõ végrehajtásához vizsgálati és értékelési programot kell kidolgozni, amely tartalmazza:

Source: https://magyarkozlony.hu/hivatalos-lapok/56c523463ad7f94a02051f34386ca5267722f5d2/dokumentumok/68e3ea36dfd4c52213be4a94d3f7ac14072c077f/letoltes